آذربایجان، فرانسا پارلمانینین آلت قانادی اولوسال مجلیسده قبول ائدیله‌ن آذربایجان قارشیدی قرارا تپکی گؤستردی.
آذربایجان خاریجی ایشلر باخانلیغیندان وئریلن آچیقلامادا، "۳۰ نوامبر ۲۰۲۲ده فرانسا اولوسال مجلیسینده آذربایجانا قارشی قبول ائتدیلن یالان و بؤهتان اولان قرارین، بیر مدت اؤنجه سنادا قبول ائدیلن قرار کیمی، فرانسانین آذربایجانا قارشی یئنی بیر تخریباتی اولدوغو" بیلدیریلدی.
آچیقلاما‌دا، سؤزوگئدن قرارلا آذربایجان ایله ارمنیستان آراسینداکی ایلیشکیلرین نورماللاشماسی پروسه‌سینین و بؤلگه‌ده باریش و دینجلیگی گتبرمه چابالارینین بالتالانماسینین آماجلاندیغی قید ائدیلدی.
آچیقلامادا، اولوسلارآراسی حقوقون پرنسیپلرینه ضد اولان بو قرارین فرانسانین طرفلی سیاسی توتومونو، دولاییسیلا طرفسیز و عدالتلی بیر آرا‌چی اولاراق حرکت ائده‌بیلمه‌دیگینی بیر داها آچیق شکیلده اورتایا قویودوغو بیلدیریلدی.
فرانسادا اولوسال مجلیسده دونن "آذربایجانین ارمنیستانا قارشی سالدیریسینی سونلاندیرماسینی و گونئی قافقازدا باریشین قورولماسینی" نظرده توتان قرار لایحه‌سی موذاکیره ائدیلمیشدی.
اوتوروما قاتیلان ۲۵۶ میلت وکیلینین هامیسی لایحه‌یه قانون مثبت اوی وئرمیشدی.
باغلاییجی اولمایان قرار لایحه‌سین‌ده آذربایجان گوجلرینین و متفیقلرینین ارمنیستانا عاید اولدوغو ادعا ائدیله‌ن تورپاقلاردان چیکیلمه‌لری طلب ائدیلیردی.
لایحه‌‌ده آیریجا فرانسا حکومتینه، ارمنیستانا عاید اولدوغو ادعا ائدیله‌ن  تورپاقلاردا "ایشغالین و سالدیریلارین" داوام ائتمه‌سی حالیندا، اقتصادی تحریملر تطبیقی ائتمه‌نی  گؤز اؤنونده توتماچاغریسی ائدیلمیش، ارمنیستانا دستگینین آرتیریلماسی طلبی بیلدیریلمیشدی.
